Прэс-служба Партыі БНФ нагадвае, што інцыдэнт здарыўся ў жніўні, ля офісу ПБНФ у Мінску на вуліцы Крапоткіна 93А. Пасля звароту аднаго служачага ў міліцыю, тром сябрам Сойму БНФ пагражае пазбаўленне волі да шасці гадоў паводле артыкула Крымінальнага кодэксу “хуліганства, здзейсненае групай асобаў. Сярод падазраваных у справе: Максім Губарэвіч, Сяржук Семянюк і Алесь Каліта.